News Update: Cathie Wood ย้ำ “เศรษฐกิจสหรัฐฯ ถดถอยแล้ว” ส่องผลงาน Tesla, Zoom และ Roku หุ้น 3 อันดับแรก กดกองทุน ARKK -49% จากต้นปี - FINNOMENA
อย่างที่รู้กันว่าตัวเลข GDP ที่แท้จริงของสหรัฐฯ ติดลบอยู่ที่ 0.9% ในไตรมาสที่ 2 ผู้เชี่ยวชาญส่วนใหญ่รวมถึง Cathie Wood พากันออกบอกว่า เศรษฐกิจถดถอยเกิดขึ้นแล้ว
8 ส.ค. 2565

อย่างที่รู้กันว่าตัวเลข GDP ที่แท้จริงของสหรัฐฯ ติดลบอยู่ที่ 0.9% ในไตรมาสที่ 2 ต่อเนื่องจากการติดลบ 1.6% ในไตรมาสแรก แต่เหล่านักการเมืองกลับปฏิเสธที่จะใช้คำว่า ‘เศรษฐกิจถดถอย’ ขณะที่ผู้เชี่ยวชาญส่วนใหญ่รวมถึง Cathie Wood พากันออกบอกว่า เศรษฐกิจถดถอยเกิดขึ้นแล้ว
จริงๆ แล้วผู้จัดการกองทุนชื่อดังได้เตือนว่า เศรษฐกิจสหรัฐฯ นั้นอยู่ในภาวะถดถอยก่อนที่ตัวเลข GDP อย่างเป็นทางการจะออกมาเสียอีก
เมื่อไม่นานมานี้ Cathie Wood ให้สัมภาษณ์กับ CNBC ว่า สหรัฐฯ อยู่ในภาวะเศรษฐกิจถดถอยแล้ว ปัญหาใหญ่คือปริมาณสินค้าคงคลังที่เพิ่มขึ้นแบบที่เธอไม่เคยเห็นมาก่อนตลอดชีวิตการทำงาน 45 ปี
ความเชื่อมั่นในตลาดตอนนี้กำลังอยู่ในขาลง ดูได้จากดัชนี S&P 500 ที่ลดลง 14% ตั้งแต่ต้นปี ขณะที่กองทุน ARKK ของ Cathie Wood ร่วงลงมา 49% ในช่วงเวลาเดียวกัน
แม้กองทุนจะร่วงมาหนักขนาดนี้ แต่นักลงทุน ARK ยังไม่ยอมแพ้ ข้อมูล Fact Set รายงานว่า ARKK มีกระแสเงินไหลเข้ามากกว่า 180 ล้านดอลลาร์ในเดือน มิ.ย.
Cathie Wood อธิบายว่า เงินทุนที่ไหนเข้ามาเป็นเพราะลูกค้าหนีจากดัชนีภาพรวมอย่าง Nasdaq 100 และย้ำว่า Ark ยังคงทุ่มเทลงทุนในนวัตกรรมแห่งอนาคตอย่างเต็มที่ ด้วยความเชื่อที่ว่านวัตกรรมแก้ปัญหาได้
โดยผลการดำเนินงานหุ้น 3 อันดับแรกในพอร์ต ARKK ได้แก่
Tesla: หุ้น Tesla ร่วงลงมา 27% จากจุดสูงสุดในเดือน พ.ย. ปีที่แล้ว แต่ผลประกอบการไตรมาส 2 ของบริษัทยังอยู่ในเกณฑ์ดี โดยยอมส่งมอบรถยนต์เพิ่มขึ้น 27% จากปีที่แล้ว โดย Ark มองว่าจุดเปลี่ยนที่จะนำ Tesla ไปสู่ความสำเร็จคือธุรกิจแท็กซี่ไร้คนขับหรือ Robotaxi และตั้งเป้าราคาหุ้นที่ $4,600 ในปี 2026 หรือ +400% จากราคาปัจจุบัน
Zoom: หุ้น Zoom ได้รับผลกระทบหลังพนักงานกลับไปทำงานที่ออฟฟิศอีกครั้ง โดยราคาหุ้นดิ่งลงมาแล้ว 41% ตั้งแต่ต้นปี แต่ในเดือน มิ.ย. Ark ได้แสดงความเชื่อมั่นว่าหุ้น Zoom จะสามารถเติบโตได้ดีมากในอนาคตอันใกล้นี้ และตั้งเป้าราคาหุ้นที่ $2,500 ในปี 2026 หรือ +76% ต่อปีจากราคาปัจจุบัน
Roku: ราคาหุ้นบริษัทสตรีมมิ่งรายนี้ลดลง 80% ในช่วง 12 เดือนที่ผ่านมา แม้ในไตรมาส 2 บริษัทจะสามารถเพิ่มผู้ใช้งานได้ถึง 1.8 ล้านบัญชีและมีรายรับเพิ่มขึ้น 18% จากปีที่แล้วสู่ 764 ล้านดอลลาร์ก็ตาม
อ้างอิง: https://finance.yahoo.com/news/recession-long-time-bull-cathie-110000158.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK
ARK Invest
ARKK
Cathie Wood
News Update
เศรษฐกิจถดถอย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA